title: 2006 m. gruodžio 4 d. Tarybos Sprendimas, iš dalies keičiantis Europolo tarnybos nuostatus

text:
19.12.2006

               LT

               Europos Sąjungos oficialusis leidinys

               C 311/1

      TARYBOS SPRENDIMAS

   2006 m. gruodžio 4 d.
   iš dalies keičiantis Europolo tarnybos nuostatus
   (2006/C 311/01)
   EUROPOS SĄJUNGOS TARYBA,
   atsižvelgdama į Konvenciją dėl Europos policijos biuro įsteigimo (Europolo konvencija) (1), ypač į jos 30 straipsnio 3 dalį,
   atsižvelgdama į Austrijos Respublikos iniciatyvą (2),
   atsižvelgdama į Europos Parlamento nuomonę (3),
   atsižvelgdama į Europolo valdybos nuomonę,
   kadangi:

               (1)

               Siekiant visiems darbuotojams nustatyti ne ilgesnį kaip devynerių metų tarnybos laikotarpį dirbant pagal dvi terminuotas darbo sutartis, pageidautina iš dalies pakeisti Europolo darbuotojų tarnybos nuostatus, kurie yra išdėstyti 1998 m. gruodžio 3 d. Tarybos akte (4) (toliau — Tarnybos nuostatai).

               (2)

               Tarnybos nuostatus pageidautina iš dalies pakeisti ir siekiant reglamentuoti finansų kontrolieriaus, finansų kontrolieriaus padėjėjo (-ų) ir finansų kontrolieriaus biure dirbančio personalo darbo santykius bei Europolo valdybos sekretoriaus ir Valdybos sekretoriate dirbančio personalo darbo santykius.

               (3)

               Taryba, spręsdama vieningai, nustato Europolo darbuotojams taikomas išsamias priemones ir vėlesnius jų pakeitimus,

         NUSPRENDĖ:
   1 straipsnis
   Tarnybos nuostatai iš dalies keičiami taip:

               1)

               1 straipsnis papildomas šiomis dalimis:
               „3.   Tarnybos nuostatai taip pat taikomi Europolo finansų kontrolieriui ir finansų kontrolieriaus padėjėjui (-ams) bei finansų kontrolieriaus biure dirbančiam personalui nepažeidžiant Europolo konvencijos ar Europolo finansinio reglamento bei jei nenumatyta kitaip 10 priedėlyje, kuriame nustatomos specialios nuostatos dėl finansų kontrolieriaus, finansų kontrolieriaus padėjėjo (-ų) ir finansų kontrolieriaus biure dirbančio personalo.
               4.   Tarnybos nuostatai taip pat taikomi Europolo valdybos sekretoriui ir Valdybos sekretoriate dirbančiam personalui nepažeidžiant Europolo konvencijos bei jei nenumatyta kitaip 11 priedėlyje, kuriame nustatomos specialios nuostatos dėl Valdybos sekretoriaus ir Valdybos sekretoriate dirbančio personalo.“;

               2)

               6 straipsnis pakeičiamas taip:
               „6 straipsnis
               Visas Europolo personalas — tiek priimtas į pareigas, kurias gali eiti tik personalas, įdarbintas iš Europolo konvencijos 2 straipsnio 4 dalyje nurodytų kompetentingų institucijų, tiek priimtas į pareigas, kurioms netaikomas toks apribojimas — visų pirma įdarbinamas terminuotam vienerių–penkerių metų laikotarpiui.
               Pirmosios sutartys gali būti pratęstos. Bendra terminuotų sutarčių trukmė, įskaitant jų pratęsimą, turi būti ne ilgesnė kaip devyneri metai.
               Tik personalas, priimtas į pareigas, kurios numatytos tik personalui, įdarbintam iš Europolo konvencijos 2 straipsnio 4 dalyje nurodytų kompetentingų institucijų, gali būti įdarbinamas neterminuotam laikotarpiui po to, kai, atidirbęs ne mažiau kaip šešerius tarnybos metus pagal dvi terminuotas darbo sutartis nuosekliai pasiekė pakankamai gerą darbo lygį.
               Europolo valdyba kasmet duoda sutikimą, jei Europolo direktorius planuoja sudaryti neterminuotas sutartis. Valdyba gali nustatyti ribotą bendrą tokių sutarčių, kurias ketinama sudaryti, skaičių.“;

               3)

               95 straipsnis pakeičiamas taip:
               „95 straipsnis
               Europolas gali be įspėjimo nutraukti terminuotą ar neterminuotą darbo sutartį:

                           a)

                           bandomojo laikotarpio metu arba jam pasibaigus pagal 26 straipsnį;

                           b)

                           jei pareigūnas nebeatitinka 24 straipsnio 2 dalies a ir d punktuose nurodytų reikalavimų; tačiau, jei pareigūnas nebeatitinka 24 straipsnio 2 dalies d punkto reikalavimų, sutartis su juo gali būti nutraukta tik pagal 65 straipsnį;

                           c)

                           jei komandiravimo, tikslinių atostogų ar laikino įdarbinimo, kuriam pritarė kompetentinga institucija, laikotarpis nutraukiamas pareigūnui, einančiam pareigas, kurias gali eiti tik iš Europolo konvencijos 2 straipsnio 4 dalyje nurodytų kompetentingų institucijų įdarbintas personalas;

                           d)

                           jei pasibaigus 38 straipsnyje numatytam mokamų nedarbingumo atostogų laikotarpiui pareigūnas nebegali vykdyti savo pareigų. Tokiais atvejais pareigūnas gauna pašalpą, lygią bazinei algai, prie kurios pridedamos pašalpos šeimai, apskaičiuotos taikant dviejų dienų normą už kiekvieną išdirbtą mėnesį.“;

               4)

               2 priedėlio 3 straipsnio 3 dalis pakeičiama taip:
               „3.   Nepažeidžiant Tarnybos nuostatų 6 straipsnyje numatytų ilgiausių tarnybos laikotarpių, į visas laisvas pareigybes svarstomos vidaus ir išorės kandidatūros.“;

               5)

               Po 9 priedėlio pridedamas šis priedėlis:

                  „10 PRIEDĖLIS
                  Specialios nuostatos dėl finansų kontrolieriaus, finansų kontrolieriaus padėjėjo (-ų) ir finansų kontrolieriaus biure dirbančio personalo
                  1 SKYRIUS
                  FUNKCIJOS IR PAREIGOS
                  1 straipsnis
                  1.   Finansų kontrolierius yra atsakingas už visas jam pagal Europolo konvenciją, Europolo finansinį reglamentą pavestas užduotis ir visas kitas finansų kontrolieriui Valdybos pavestas užduotis bei jas vykdo.
                  2.   Pagal Europolo finansinio reglamento 20 straipsnį vykdydamas savo pareigas finansų kontrolierius yra atskaitingas tik Valdybai ir jai atsiskaito už jų įvykdymą.
                  3.   Finansų kontrolieriaus padėjėjas (-ai) yra atsakingas (-i) už visas jam (jiems) pagal Europolo konvenciją ir Europolo finansinį reglamentą pavestas užduotis ir visas kitas finansų kontrolieriaus jam (jiems) pavestas užduotis bei jas vykdo.
                  4.   Vykdydami savo pareigas finansų kontrolieriaus padėjėjas (-ai) ir finansų kontrolieriaus biure dirbantis papildomas personalas yra atskaitingi tik Valdybai ir jai atsiskaito už jų vykdymą.
                  5.   Finansų kontrolierius ir vienas ar daugiau finansų kontrolieriaus padėjėjų skiriami pagal Europolo konvencijos 35 straipsnio 7 dalį ir pagal toliau šiame priedėlyje išdėstytas taisykles.
                  2 straipsnis
                  1.   Išskyrus tuos atvejus, kai priedėlyje numatyta kitaip, jei Tarnybos nuostatuose numatyta, kad direktorius vadovauja Europolo personalo nariams ar vykdo jų kontrolę, bet kokios tokios nuostatos finansų kontrolieriaus, finansų kontrolieriaus padėjėjo (-ų) ir finansų kontrolieriaus biure dirbančio personalo atžvilgiu taikomos Valdybos pirmininkui.
                  2.   Pagal šį priedėlį Valdybos ar Valdybos pirmininko priimtą sprendimą, kurį būtina teisiškai įgyvendinti, tvirtina direktorius, kuris yra Europolo teisinis atstovas pagal Europolo konvencijos 29 straipsnio 5 dalį.
                  2 SKYRIUS
                  TINKAMUMO REIKALAVIMAI IR ATRANKOS PROCESAS
                  3 straipsnis
                  Pagal Europolo konvencijos 35 straipsnio 7 dalį ir Europolo finansinio reglamento 20 straipsnį finansų kontrolierius ir finansų kontrolieriaus padėjėjas (-ai) atrenkami iš vienos iš valstybių narių oficialios audito įstaigos.
                  4 straipsnis
                  Į finansų kontrolieriaus pareigas priimama pagal Europolo konvencijos 35 straipsnio 7 dalį ir Tarnybos nuostatų 3 skyrių bei 2 priedėlį, atsižvelgiant į šias specialias nuostatas:

                              a)

                              Valdybos pirmininkas sudaro atrankos komisiją iš trijų valstybių narių, kurių viena yra pirmininkaujanti valstybė narė, o kitas dvi burtų keliu nustato Valdyba, atstovų; šie trys nariai iš savo narių skaičiaus išrenka vieną narį atrankos komisijos pirmininku;

                              b)

                              Valdyba skelbia apie laisvą pareigybę;

                              c)

                              Žmogiškųjų išteklių skyriaus vadovas yra atrankos komisijos sekretorius ir teikia reikiamą administracinę paramą; jis nebalsuoja atrankos procese ir nedaro jokios kitos įtakos atrankos rezultatams;

                              d)

                              testą (-us), jei rengiamas (-i), rengia tik atrankos komisijos nariai, kurie gali nuspręsti, kad testas (-ai) raštu nėra būtinas (-i); atrankos komisija kviečia į pokalbį visus iš anksto atrinktus kandidatus;

                              e)

                              atrankos komisijos sudarytas sėkmingai atranką praėjusių kandidatų sąrašas, išdėstytas jų privalumus atitinkančia eilės tvarka, perduodamas Valdybos pirmininkui;

                              f)

                              Valdyba vieningu sprendimu atrenka laimėjusį kandidatą pagal Europolo konvencijos 35 straipsnio 7 dalį.

                        5 straipsnis
                  Į vieno ar daugiau finansų kontrolieriaus padėjėjo (-ų) ir finansų kontrolieriaus biure dirbančio personalo pareigas priimama pagal Tarnybos nuostatų 3 skyrių bei 2 priedėlį ir finansų kontrolieriaus padėjėjo (-ų) atžvilgiu pagal Europolo konvencijos 35 straipsnio 7 dalį, atsižvelgiant į šias specialias nuostatas:

                              a)

                              Valdybos pirmininkas sudaro atrankos komisiją finansų kontrolieriaus padėjėjui priimti, į kurios sudėtį įeina finansų kontrolierius, kuris yra atrankos komisijos pirmininkas, du atstovai iš valstybių narių, kurių viena yra pirmininkaujanti valstybė narė, o kitą burtų keliu nustato Valdyba, bei Žmogiškųjų išteklių skyriaus vadovas, kuris yra atrankos komisijos sekretorius; atrankos komisijos sekretorius nebalsuoja atrankos procese ir nedaro jokios kitos įtakos atrankos rezultatams;

                              b)

                              atrankos komisiją finansų kontrolieriaus biure dirbančiam kitam personalui priimti sudaro finansų kontrolierius, kuris yra atrankos komisijos pirmininkas, ir Žmogiškųjų išteklių skyriaus vadovas, kuris yra atrankos komisijos sekretorius; atrankos komisijos sekretorius nebalsuoja atrankos procese ir nedaro jokios kitos įtakos atrankos rezultatams; be to, pirmininkaujanti valstybė narė, jei ji to pageidauja, gali paskirti atstovą būti atrankos komisijos nariu;

                              c)

                              atrankos komisija skelbia apie laisvą pareigybę;

                              d)

                              testą (-us) rengia tik atrankos komisijos nariai, kurie kviečia į pokalbį visus iš anksto atrinktus kandidatus;

                              e)

                              atrankos komisijos sudarytas sėkmingai atranką praėjusių kandidatų sąrašas, išdėstytas jų privalumus atitinkančia eilės tvarka, perduodamas Valdybos pirmininkui;

                              f)

                              Valdyba vieningu sprendimu atrenka laimėjusį kandidatą (-us) finansų kontrolieriaus padėjėjo (-ų) pareigoms eiti pagal Europolo konvencijos 35 straipsnio 7 dalį ir Europolo finansinio reglamento 20 straipsnio 1 dalį;

                              g)

                              Valdybos pirmininkas atrenka laimėjusį kandidatą finansų kontrolieriaus biure dirbančio kito personalo pareigoms eiti.

                        3 SKYRIUS
                  KADENCIJA, ĮDARBINIMO SĄLYGOS IR NESUDERINAMUMAS
                  6 straipsnis
                  1.   Finansų kontrolieriaus pradinį kadencijos laikotarpį vieningu sprendimu nustato Valdyba pagal Tarnybos nuostatų 6 straipsnį. Sutartis gali būti pratęsta Valdybos vieningu sprendimu pagal Tarnybos nuostatų 6 straipsnį.
                  2.   Finansų kontrolieriaus padėjėjo (-ų) pradinį kadencijos laikotarpį vieningu sprendimu nustato Valdyba pagal Tarnybos nuostatų 6 straipsnį. Sutartis gali būti pratęsta Valdybos vieningu sprendimu pagal Tarnybos nuostatų 6 straipsnį.
                  3.   Finansų kontrolieriaus biure dirbančio personalo pradinį kadencijos laikotarpį nustato Valdybos pirmininkas pagal Tarnybos nuostatų 6 straipsnį. Remiantis finansų kontrolieriaus rekomendacija, sutartys gali būti pratęstos pagal Tarnybos nuostatų 6 straipsnį Valdybos pirmininko sprendimu.
                  7 straipsnis
                  1.   Finansų kontrolieriaus pareigybė laikoma lygiaverte skyriaus vadovo pareigybei pagal Tarnybos nuostatų 45 straipsnį ir 1 priedėlį.
                  2.   Finansų kontrolieriaus padėjėjo (-ų) pareigybė laikoma lygiaverte pirmojo pareigūno pareigybei pagal Tarnybos nuostatų 45 straipsnį ir 1 priedėlį.
                  8 straipsnis
                  1.   Priimamo finansų kontrolieriaus ir finansų kontrolieriaus padėjėjo (-ų) pradinę pareiginių algų skalės kategoriją ir pakopą vieningu sprendimu nustato Valdyba.
                  2.   Su finansų kontrolieriumi susijusias visas reguliarias ataskaitas ir sprendimus, numatytus Tarnybos nuostatų 3 skyriuje, rengia ir priima Valdybos pirmininkas, kuriam tuo tikslu dėl ankstesnių tarnybos laikotarpių padeda buvę pirmininkai.
                  3.   Su finansų kontrolieriaus padėjėju (-ais) susijusias visas reguliarias ataskaitas ir sprendimus, numatytus Tarnybos nuostatų 3 skyriuje, rengia ir priima finansų kontrolierius; juos turi patvirtinti Valdybos pirmininkas.
                  9 straipsnis
                  1.   Priimamo finansų kontrolieriaus biure dirbančio personalo pradinę algų skalės kategoriją ir pakopą nustato Valdybos pirmininkas.
                  2.   Su finansų kontrolieriaus biure dirbančiu personalu susijusias visas reguliarias ataskaitas ir sprendimus, numatytus Tarnybos nuostatų 3 skyriuje, remiantis finansų kontrolieriaus rekomendacija rengia ir priima finansų kontrolierius bei tvirtina Valdybos pirmininkas.
                  10 straipsnis
                  Baigę savo kadenciją finansų kontrolierius ir finansų kontrolieriaus padėjėjas (-ai) bent aštuoniolika mėnesių nepriimami eiti direktoriui pavaldžių pareigų Europole.
                  4 SKYRIUS
                  DARBO SUTARTIES NUTRAUKIMAS
                  11 straipsnis
                  Finansų kontrolieriaus arba finansų kontrolieriaus padėjėjo (-ų) darbo sutartis nutraukiama pagal Tarnybos nuostatų 10 skyrių, atsižvelgiant į šias specialias nuostatas:

                              a)

                              sprendimą nutraukti darbo sutartį su finansų kontrolieriumi arba finansų kontrolieriaus padėjėju (-ais) vieningai priima Valdyba;

                              b)

                              sprendime nutraukti darbo sutartį su finansų kontrolieriumi arba finansų kontrolieriaus padėjėju (-ais) dėl drausminių priežasčių turi būti atsižvelgta į šio priedėlio 5 skyriuje išdėstytas specialias nuostatas dėl drausminio proceso.

                        12 straipsnis
                  Finansų kontrolieriaus biure dirbančio personalo darbo sutartis nutraukiama pagal Tarnybos nuostatų 10 skyrių, atsižvelgiant į šias specialias nuostatas:

                              a)

                              sprendimą nutraukti darbo sutartį su finansų kontrolieriaus biure dirbančiu personalu priima Valdybos pirmininkas, atsižvelgdamas į motyvuotą finansų kontrolieriaus rekomendaciją;

                              b)

                              sprendime nutraukti darbo sutartį su finansų kontrolieriaus biure dirbančiu personalu dėl drausminių priežasčių turi būti atsižvelgta į šio priedėlio 5 skyriuje išdėstytas specialias nuostatas dėl drausminio proceso.

                        5 SKYRIUS
                  DRAUSMINIS PROCESAS
                  13 straipsnis
                  Drausminis procesas dėl finansų kontrolieriaus ir finansų kontrolieriaus padėjėjo (-ų) vykdomas pagal finansinio reglamento 49 straipsnio 5 dalį ir Tarnybos nuostatų 8 skyrių bei 7 priedėlį, atsižvelgiant į šias specialias nuostatas:

                              a)

                              Valdyba sudaro Drausmės komisiją, į kurios sudėtį įeina Valdybos pirmininkas, kuris atlieka Drausmės komisijos pirmininko funkcijas, ir trijų valstybių narių, kurias tuo tikslu burtu keliu nustato Valdyba, atstovai; šie atstovai eina aukštesnes už finansų kontrolieriaus ar finansų kontrolieriaus padėjėjo (-ų) ar jiems lygiavertes pareigas arba turi didesnį ar lygiavertį darbo stažą: jie tuo pačiu metu nėra Valdybos nariai;

                              b)

                              pirmininkaujančios valstybės narės pasikeitimas neturi įtakos Drausmės komisijos sudėčiai; atsiradus laisvai vietai dėl kitų priežasčių, ji užimama burtų keliu;

                              c)

                              Drausmės komisijai padeda sekretorius, kuriuo paprašytas gali būti Teisės reikalų skyriaus vadovas;

                              d)

                              Valdybos pirmininko ar vieno iš jos narių siūlymu Valdyba, nepasitarusi su Drausmės komisija, vieningu sprendimu turi teisę skirti raštišką įspėjimą arba papeikimą; prieš imantis tokių veiksmų, finansų kontrolieriui ar finansų kontrolieriaus padėjėjui apie tai pranešama raštu ir išklausoma jo pasiaiškinimo;

                              e)

                              kitos drausminės priemonės skiriamos Valdybos vieningu įsakymu, baigus šiame priedėlyje ir Tarnybos nuostatų 7 priedėlyje numatytą drausminį procesą; šį procesą inicijuoja Valdybos pirmininkas, išklausęs finansų kontrolieriaus ar finansų kontrolieriaus padėjėjo (-ų) pasiaiškinimą;

                              f)

                              pasitaręs su Valdybos nariais, Valdybos pirmininkas įgyvendina Tarnybos nuostatų 90 straipsnyje nustatytą laikino nušalinimo nuo pareigų teisę ir Tarnybos nuostatų 91 straipsnyje nustatytą teisę nuspręsti pašalinti iš asmens bylos visus įrašus apie drausmines priemones;

                              g)

                              Valdyba Drausmės komisijai pateikia ataskaitą, kurioje aiškiai išdėstomi faktai, dėl kurių skundžiamasi, ir tam tikrais atvejais jų atsiradimo aplinkybės;

                              h)

                              pirmajame Drausmės komisijos posėdyje nariai paskiria vieną narį parengti bendrą nagrinėjamo atvejo ataskaitą;

                              i)

                              7 priedėlio 15 straipsnyje numatyta Drausmės komisijos motyvuota nuomonė pateikiama finansų kontrolieriui ir Valdybai, kuri, išklausiusi finansų kontrolieriaus ar finansų kontrolieriaus padėjėjo (-ų) pasiaiškinimą, per mėnesį nuo nuomonės gavimo priima vieningą sprendimą;

                              j)

                              paaiškėjus naujiems, atitinkamais įrodymais pagrįstiems faktams, Valdyba gali savo iniciatyva arba finansų kontrolieriaus ar finansų kontrolieriaus padėjėjo (-ų) prašymu atnaujinti drausminį procesą.

                        14 straipsnis
                  Drausminis procesas dėl finansų kontrolieriaus biure dirbančio personalo vyksta pagal Tarnybos nuostatų 8 skyrių ir 7 priedėlį, atsižvelgiant į šias specialias nuostatas:

                              a)

                              Valdyba sudaro Drausmės komisiją iš valstybių narių, kurias tuo tikslu burtų keliu nustato Valdyba, trijų atstovų; šie atstovai eina aukštesnes už finansų kontrolieriaus biure dirbančio personalo nario ar jam lygiavertes pareigas arba turi didesnį ar lygiavertį darbo stažą; jie tuo pačiu metu nėra Valdybos nariai; jie susitaria, kuris iš jų narių bus Drausmės komisijos pirmininkas;

                              b)

                              pirmininkaujančios valstybės narės pasikeitimas neturi įtakos Drausmės komisijos sudėčiai; atsiradus laisvai vietai dėl kitų priežasčių, ji užimama burtų keliu;

                              c)

                              Drausmės komisijai padeda sekretorius, kuriuo paprašytas gali būti Teisės reikalų skyriaus vadovas;

                              d)

                              savo iniciatyva ar vieno iš Valdybos narių siūlymu Valdyba, nepasitarusi su Drausmės komisija, turi teisę skirti raštišką įspėjimą arba papeikimą; prieš imantis bet kokių tokių veiksmų, finansų kontrolieriaus biure dirbančiam personalo nariui apie tai pranešama raštu ir išklausoma jo pasiaiškinimo;

                              e)

                              kitos drausminės priemonės skiriamos Valdybos pirmininko, baigus šiame priedėlyje ir Tarnybos nuostatų 7 priedėlyje numatytą drausminį procesą; šį procesą inicijuoja Valdybos pirmininkas, išklausęs finansų kontrolieriaus biure dirbančio personalo nario pasiaiškinimą;

                              f)

                              Valdybos pirmininkas įgyvendina Tarnybos nuostatų 90 straipsnyje nustatytą laikino nušalinimo nuo pareigų teisę ir Tarnybos nuostatų 91 straipsnyje nustatytą teisę nuspręsti pašalinti iš asmens bylos visus įrašus apie drausmines priemones;

                              g)

                              Valdybos pirmininkas Drausmės komisijai pateikia ataskaitą, kurioje aiškiai išdėstomi faktai, dėl kurių skundžiamasi, ir tam tikrais atvejais jų atsiradimo aplinkybės;

                              h)

                              pirmajame Drausmės komisijos posėdyje nariai paskiria vieną narį parengti bendrą nagrinėjamo atvejo ataskaitą;

                              i)

                              7 priedėlio 15 straipsnyje numatyta Drausmės komisijos motyvuota nuomonė pateikiama finansų kontrolieriaus biure dirbančio personalo nariui ir Valdybos pirmininkui, kuris, išklausęs finansų kontrolieriaus biure dirbančio personalo nario pasiaiškinimą, per mėnesį nuo nuomonės gavimo priima sprendimą;

                              j)

                              paaiškėjus naujiems, atitinkamais įrodymais pagrįstiems faktams, Valdybos pirmininkas savo iniciatyva arba atitinkamo pareigūno prašymu gali atnaujinti drausminį procesą.

                        6 SKYRIUS
                  ATSAKOMYBĖ
                  15 straipsnis
                  1.   Finansų kontrolierius ir finansų kontrolieriaus padėjėjas (-ai) apdraudžia save nuo rizikos, susijusios su finansų kontrolieriaus ir finansų kontrolieriaus padėjėjo (-ų) atsakomybe pagal Finansinio reglamento 49 straipsnio 5 ir 6 dalis.
                  2.   Europolas padengia su tuo susijusias draudimo išlaidas.
                  7 SKYRIUS
                  APELIACINIAI SKUNDAI
                  16 straipsnis
                  1.   Finansų kontrolieriaus, finansų kontrolieriaus padėjėjo ar pagal Tarnybos nuostatų 92 straipsnio 2 dalį finansų kontrolieriaus biure dirbančio personalo nario skundai pateikiami institucijai, kuri priėmė galutinį sprendimą, ir yra jos nagrinėjami.
                  2.   Finansų kontrolierius, finansų kontrolieriaus padėjėjas ar pagal Tarnybos nuostatų 93 straipsnį finansų kontrolieriaus biure dirbančio personalo narys paduoda apeliacinį skundą tik tuo atveju, jei institucija, kuri priėmė galutinį sprendimą šiuo klausimu, prieš tai gavo skundą dėl jo pagal 1 dalį ir tas skundas buvo atmestas oficialiu arba numanomu sprendimu. Tačiau atitinkamas asmuo, pateikęs skundą pagal 1 dalį, gali nedelsdamas Tarnybos nuostatų 93 straipsnio 4 dalyje nustatytomis sąlygomis pateikti apeliacinį skundą Europos Bendrijų Teisingumo Teismui.
                  8 SKYRIUS
                  SPECIALIOS NUOSTATOS DĖL FINANSŲ KONTROLIERIAUS IR PEREINAMOJO LAIKOTARPIO NUOSTATOS
                  17 straipsnis
                  Jei finansų kontrolierius negali eiti savo pareigų ilgiau negu vieną mėnesį arba finansų kontrolieriaus vieta yra laisva, jo funkcijas vykdo finansų kontrolieriaus padėjėjas. Šiuo tikslu Valdyba nurodo pakeitimo tvarką kiekvieną kartą, kai yra skiriamas finansų kontrolieriaus padėjėjas.
                  18 straipsnis
                  Jei sprendimai dėl finansų kontrolieriaus, finansų kontrolieriaus padėjėjo (-ų) ar personalo, dirbančio finansų kontrolieriaus biure, ar dėl sutarties sąlygų, susijusių su asmeniu, kuris užima finansų kontrolieriaus pareigybę, finansų kontrolieriaus padėjėju ar personalu, dirbančiu finansų kontrolieriaus biure, buvo priimti prieš įsigaliojant šiam priedėliui, tokie sprendimai ar sutarties sąlygos taikomi toliau.“;

               6)

               Po 10 priedėlio pridedamas šis priedėlis:

                  „11 PRIEDĖLIS
                  Specialios nuostatos dėl Valdybos sekretoriaus ir Valdybos sekretoriate dirbančio personalo
                  I SKYRIUS
                  FUNKCIJOS IR PAREIGOS
                  1 straipsnis
                  1.   Valdybai padeda sekretorius ir papildomas Valdybos sekretoriate dirbantis personalas, kad ji galėtų vykdyti savo pareigas.
                  2.   Vykdydami savo pareigas Valdybos sekretorius ir Valdybos sekretoriate dirbantis personalas yra atskaitingi tik Valdybai ir jai atsiskaito už jų vykdymą. Tačiau, Valdybai iš anksto leidus, jai vadovaujant, jie taip pat gali vykdyti kitas pareigas, atitinkančias Europolo interesus.
                  2 straipsnis
                  1.   Išskyrus tuos atvejus, kai priedėlyje numatyta kitaip, jei Tarnybos nuostatuose numatyta, kad direktorius arba Europolas vadovauja Europolo personalo nariams ar vykdo jų kontrolę, tokia nuostata finansų Valdybos sekretoriaus ir Valdybos sekretoriate dirbančio personalo atžvilgiu taikoma Valdybos pirmininkui.
                  2.   Pagal šį priedėlį Valdybos ar Valdybos pirmininko priimtą sprendimą, kurį būtina teisiškai įgyvendinti, tvirtina direktorius, kuris yra Europolo teisinis atstovas pagal Europolo konvencijos 29 straipsnio 5 dalį.
                  2 SKYRIUS
                  TINKAMUMO REIKALAVIMAI IR ATRANKOS PROCESAS
                  3 straipsnis
                  Valdybos sekretoriaus ir papildomo personalo, dirbančio Valdybos sekretoriate, pareigos nėra numatytos tik personalui, įdarbintam iš Europolo konvencijos 2 straipsnio 4 dalyje nurodytų kompetentingų institucijų.
                  4 straipsnis
                  Į Valdybos sekretoriaus pareigas priimama pagal Tarnybos nuostatų 3 skyrių ir 2 priedėlį, atsižvelgiant į šias specialias nuostatas:

                              a)

                              Valdybos pirmininkas sudaro atrankos komisiją iš trijų valstybių narių, kurių viena yra pirmininkaujanti valstybė narė, o kitas dvi burtų keliu nustato Valdyba, atstovų; šie trys nariai iš savo narių išrenka vieną narį atrankos komisijos pirmininku;

                              b)

                              Valdyba skelbia apie laisvą pareigybę;

                              c)

                              Žmogiškųjų išteklių skyriaus vadovas yra atrankos komisijos sekretorius ir teikia reikiamą administracinę paramą; atrankos komisijos sekretorius nebalsuoja atrankos procese ir nedaro jokios kitos įtakos atrankos rezultatams;

                              d)

                              testą (-us), jei rengiamas (-i), rengia tik atrankos komisijos nariai, kurie gali nuspręsti, kad testas (-ai) raštu nėra būtinas (-i); atrankos komisija turi kviesti į pokalbį visus iš anksto atrinktus kandidatus;

                              e)

                              atrankos komisijos sudarytas sėkmingai atranką praėjusių kandidatų sąrašas, išdėstytas jų privalumus atitinkančia eilės tvarka, perduodamas Valdybos pirmininkui;

                              f)

                              Valdyba daugumos sprendimu atrenka laimėjusį kandidatą.

                        5 straipsnis
                  Valdybos sekretoriate dirbantis personalas priimamas pagal Tarnybos nuostatų 3 skyrių ir 2 priedėlį, atsižvelgiant į šias specialias nuostatas:

                              a)

                              dėl pirmojo pareigūno Valdybos pirmininkas sudaro atrankos komisiją, į kurios sudėtį įeina Valdybos sekretorius ir du valstybių narių, kurių viena yra pirmininkaujanti valstybė narė, o kitą burtų keliu nustato Valdyba, atstovai, iš kurių vienas yra atrankos komisijos pirmininkas, bei Žmogiškųjų išteklių skyriaus vadovas, kuris yra atrankos komisijos sekretorius; atrankos komisijos sekretorius nebalsuoja atrankos procese ir nedaro jokios kitos įtakos atrankos rezultatams;

                              b)

                              dėl žemesnių negu pirmojo pareigūno pareigų Valdybos pirmininkas sudaro atrankos komisiją, į kurios sudėtį įeina Valdybos sekretorius, kuris yra atrankos komisijos pirmininkas, ir Žmogiškųjų išteklių skyriaus vadovas, kuris yra atrankos komisijos sekretorius; atrankos komisijos sekretorius nebalsuoja atrankos procese ir nedaro jokios kitos įtakos atrankos rezultatams; be to, atrankos komisijos narį gali paskirti pirmininkaujanti valstybė narė, jei ji to pageidauja;

                              c)

                              atrankos komisija skelbia apie laisvą pareigybę;

                              d)

                              testą (-us) rengia tik atrankos komisijos nariai, kurie kviečia į pokalbį visus iš anksto atrinktus kandidatus;

                              e)

                              atrankos komisijos sudarytas sėkmingai atranką praėjusių kandidatų sąrašas, išdėstytas jų privalumus atitinkančia eilės tvarka, perduodamas Valdybos pirmininkui;

                              f)

                              Valdybos pirmininkas atrenka laimėjusį kandidatą.

                        3 SKYRIUS
                  KADENCIJA IR ĮDARBINIMO SĄLYGOS
                  6 straipsnis
                  1.   Valdybos sekretoriaus pradinį kadencijos laikotarpį nustato Valdyba pagal Tarnybos nuostatų 6 straipsnį. Valdyba gali pratęsti sutartį pagal Tarnybos nuostatų 6 straipsnį.
                  2.   Valdybos sekretoriate dirbančio personalo pradinį kadencijos laikotarpį nustato Valdyba pagal Tarnybos nuostatų 6 straipsnį. Remiantis Valdybos sekretoriaus rekomendacija sutartys Valdybos pirmininko sprendimu gali būti pratęstos pagal Tarnybos nuostatų 6 straipsnį.
                  7 straipsnis
                  Valdybos sekretoriaus pareigybė laikoma lygiaverte skyriaus vadovo pareigybei pagal Tarnybos nuostatų 45 straipsnį ir 1 priedėlį.
                  8 straipsnis
                  1.   Priimamo Valdybos sekretoriaus pradinę algų skalės kategoriją ir pakopą nustato Valdyba.
                  2.   Visas su Valdybos sekretoriumi susijusias reguliarias ataskaitas, numatytas Tarnybos nuostatų 3 skyriuje, rengia Valdybos pirmininkas, kuriam tuo tikslu padeda Žmogiškųjų išteklių skyriaus vadovas; Valdybos pirmininkas taip pat rengia Valdybos sprendimą dėl algos padidinimo papildoma pakopa kas dveji metai.
                  9 straipsnis
                  1.   Priimamo Valdybos sekretoriate dirbančio personalo pradinę pareiginę algą ir pakopą atrankos komisijos siūlymu nustato Valdybos pirmininkas.
                  2.   Visas Tarnybos nuostatų 3 skyriuje numatytas su Valdybos sekretoriate dirbančiu personalu susijusias reguliarias ataskaitas, grindžiamas Valdybos tarybos sekretoriaus rekomendacija, rengia Valdybos pirmininkas, kuris taip pat nusprendžia dėl algos padidinimo papildoma pakopa kas dveji metai.
                  4 SKYRIUS
                  DARBO SUTARTIES NUTRAUKIMAS
                  10 straipsnis
                  Valdybos sekretoriaus darbo sutartis nutraukiama pagal Tarnybos nuostatų 10 skyrių, atsižvelgiant į šias specialias nuostatas:

                              a)

                              bet kokį sprendimą nutraukti darbo sutartį su Valdybos sekretoriumi priima Valdyba;

                              b)

                              sprendime nutraukti darbo sutartį su Valdybos sekretoriumi dėl drausminių priežasčių turi būti atsižvelgta į šio priedėlio 5 skyriuje išdėstytas specialias nuostatas dėl drausminio proceso.

                        11 straipsnis
                  Valdybos sekretoriate dirbančio personalo darbo sutartis nutraukiama pagal Tarnybos nuostatų 10 skyrių atsižvelgiant į šias specialias nuostatas:

                              a)

                              sprendimą nutraukti darbo sutartį su Valdybos sekretoriate dirbančiu personalu priima Valdybos pirmininkas;

                              b)

                              sprendime nutraukti darbo sutartį su Valdybos sekretoriate dirbančiu personalu dėl drausminių priežasčių turi būti atsižvelgta į šio priedėlio 5 skyriuje išdėstytas specialias nuostatas dėl drausminio proceso.

                        5 SKYRIUS
                  DRAUSMINIS PROCESAS
                  12 straipsnis
                  Drausminis procesas dėl Valdybos sekretoriaus vykdomas pagal Tarnybos nuostatų 8 skyrių ir 7 priedėlį, atsižvelgiant į šias specialias nuostatas:

                              a)

                              Valdyba sudaro Drausmės komisiją, į kurios sudėtį įeina Valdybos pirmininkas, kuris atlieka Drausmės komisijos pirmininko funkcijas, ir trijų valstybių narių, kurias tuo tikslu burtu keliu nustato Valdyba, atstovai; šie atstovai eina aukštesnes už Valdybos sekretoriaus ar jam lygiavertes pareigas arba turi didesnį ar jam lygiavertį darbo stažą; jie tuo pačiu metu nėra Valdybos nariai;

                              b)

                              pirmininkaujančios valstybės narės pasikeitimas neturi įtakos Drausmės komisijos sudėčiai; atsiradus laisvai vietai dėl kitų priežasčių, ji užimama burtų keliu;

                              c)

                              Drausmės komisijai padeda sekretorius, kuriuo paprašytas gali būti Teisės reikalų skyriaus vadovas;

                              d)

                              Valdybos pirmininko ar vieno iš jos narių siūlymu Valdyba, nepasitarusi su Drausmės komisija, daugumos sprendimu turi teisę skirti raštišką įspėjimą arba papeikimą; prieš imantis bet kokių tokių veiksmų, Valdybos sekretoriui apie tai pranešama raštu ir išklausoma jo pasiaiškinimo;

                              e)

                              kitos drausminės priemonės skiriamos Valdybos daugumos įsakymu, baigus šiame priedėlyje ir Tarnybos nuostatų 7 priedėlyje numatytą drausminį procesą; šį procesą inicijuoja Valdybos pirmininkas, išklausęs Valdybos sekretoriaus pasiaiškinimą;

                              f)

                              pasitaręs su Valdybos nariais, Valdybos pirmininkas įgyvendina Tarnybos nuostatų 90 straipsnyje nustatytą laikino nušalinimo nuo pareigų teisę ir Tarnybos nuostatų 91 straipsnyje nustatytą teisę nuspręsti pašalinti iš asmens bylos visus įrašus apie drausmines priemones;

                              g)

                              Valdyba Drausmės komisijai pateikia ataskaitą, kurioje aiškiai išdėstomi faktai, dėl kurių skundžiamasi, ir tam tikrais atvejais jų atsiradimo aplinkybės;

                              h)

                              pirmajame Drausmės komisijos posėdyje nariai paskiria vieną narį parengti bendrą nagrinėjamo atvejo ataskaitą;

                              i)

                              7 priedėlio 15 straipsnyje numatyta Drausmės komisijos motyvuota nuomonė pateikiama Valdybos sekretoriui ir Valdybai, kuri išklausiusi Valdybos sekretoriaus pasiaiškinimą, per mėnesį nuo nuomonės gavimo priima daugumos sprendimą;

                              j)

                              paaiškėjus naujiems, atitinkamais įrodymais pagrįstiems faktams, Valdybos pirmininkas gali savo iniciatyva arba Valdybos sekretoriaus prašymu atnaujinti drausminį procesą.

                        13 straipsnis
                  Drausminis procesas dėl Valdybos sekretoriate dirbančio personalo vykdomas pagal Tarnybos nuostatų 8 skyrių ir 7 priedėlį, atsižvelgiant į šias specialias nuostatas:

                              a)

                              Valdyba sudaro Drausmės komisiją iš valstybių narių, kurias tuo tikslu burtų keliu nustato Valdyba, trijų atstovų; šie atstovai eina aukštesnes už valdybos sekretoriate dirbančio personalo nario ar jam lygiavertes pareigas arba turi didesnį ar jam lygiavertį darbo stažą; jie tuo pačiu metu nėra Valdybos nariai; jie susitaria, kuris iš jų bus Drausmės komisijos pirmininkas;

                              b)

                              pirmininkaujančios valstybės narės pasikeitimas neturi įtakos Drausmės komisijos sudėčiai; atsiradus laisvai vietai dėl kitų priežasčių, ji užimama burtų keliu;

                              c)

                              Drausmės komisijai padeda sekretorius, kuriuo paprašytas gali būti Teisės reikalų skyriaus vadovas;

                              d)

                              savo iniciatyva ar vieno iš Valdybos narių siūlymu Valdybos pirmininkas, nepasitaręs su Drausmės komisija, turi teisę skirti raštišką įspėjimą arba papeikimą; prieš imantis bet kokių tokių veiksmų, Valdybos sekretoriate dirbančiam personalo nariui apie tai pranešama raštu ir išklausoma jo pasiaiškinimo;

                              e)

                              kitos drausminės priemonės skiriamos Valdybos pirmininko įsakymu, baigus šiame priedėlyje ir Tarnybos nuostatų 7 priedėlyje numatytą drausminį procesą; šį procesą inicijuoja Valdybos pirmininkas išklausęs Valdybos sekretoriate dirbančio personalo nario pasiaiškinimą;

                              f)

                              Valdybos pirmininkas įgyvendina Tarnybos nuostatų 90 straipsnyje nustatytą laikino nušalinimo nuo pareigų teisę ir Tarnybos nuostatų 91 straipsnyje nustatytą teisę nuspręsti pašalinti iš asmens bylos visus įrašus apie drausmines priemones;

                              g)

                              Valdybos pirmininkas Drausmės komisijai pateikia ataskaitą, kurioje aiškiai išdėstomi faktai, dėl kurių skundžiamasi, ir tam tikrais atvejais jų atsiradimo aplinkybės;

                              h)

                              pirmajame Drausmės komisijos posėdyje nariai paskiria vieną narį parengti bendrą nagrinėjamo atvejo ataskaitą;

                              i)

                              7 priedėlio 15 straipsnyje numatyta Drausmės komisijos motyvuota nuomonė pateikiama Valdybos sekretoriate dirbančio personalo nariui ir Valdybos sekretoriui, kuri, išklausiusi atitinkamo pareigūno pasiaiškinimą, per mėnesį nuo nuomonės gavimo priima daugumos sprendimą;

                              j)

                              paaiškėjus naujiems, atitinkamais įrodymais pagrįstiems faktams, Valdybos pirmininkas savo iniciatyva arba atitinkamo pareigūno prašymu gali atnaujinti drausminį procesą.

                        6 SKYRIUS
                  APELIACINIAI SKUNDAI
                  14 straipsnis
                  1.   Valdybos tarybos sekretoriaus ar pagal Tarnybos nuostatų 92 straipsnio 2 dalį Valdybos sekretoriate dirbančio personalo nario skundai pateikiami institucijai, kuri priėmė galutinį sprendimą šiuo klausimu, ir yra jos nagrinėjami.
                  2.   Valdybos sekretorius ar pagal Tarnybos nuostatų 92 straipsnio 2 dalį Valdybos sekretoriate, dirbančio personalo narys paduoda apeliacinį skundą tik tuo atveju, jei įstaiga, kuri priėmė galutinį sprendimą šiuo klausimu, prieš tai gavo skundą dėl jo pagal 1 dalį ir tas skundas buvo atmestas oficialiu arba numanomu sprendimu. Tačiau atitinkamas asmuo, pateikęs skundą pagal 1 dalį, gali nedelsdamas Tarnybos nuostatų 93 straipsnio 4 dalyje nustatytomis sąlygomis pateikti apeliacinį skundą Europos Bendrijų Teisingumo Teismui.
                  7 SKYRIUS
                  PEREINAMOJO LAIKOTARPIO NUOSTATOS
                  15 straipsnis
                  Jei Valdybos sprendimai ar sprendimai dėl sutarties sąlygų, susijusių su asmeniu, kuris eina Valdybos sekretoriaus pareigas ar yra Valdybos sekretoriate dirbančio personalo narys, buvo priimti prieš įsigaliojant šiam priedėliui, tokie sprendimai ar sutarties sąlygos taikomi toliau.“.

         2 straipsnis
   Šis sprendimas įsigalioja kitą dieną po jo priėmimo.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. gruodžio 4 d.

            Tarybos vardu

            Pirmininkas

         L. LUHTANEN

      (1)  OL C 316, 1995 11 27, p. 2. Konvencija su paskutiniais pakeitimais, padarytais 2003 m. lapkričio 27 d. protokolu (OL C 2, 2004 1 6, p. 1).

      (2)  OL C 71, 2006 3 23, p. 16.

      (3)  2006 m. spalio 12 d. pareikšta nuomonė (dar nepaskelbta Oficialiajame leidinyje).

      (4)  OL C 26, 1999 1 30, p. 23. Aktas su paskutiniais pakeitimais, padarytais Sprendimu 2006/519/EB (OL L 203, 2006 7 26, p. 10).


title: 2013/759/ES: 2013 m. gruodžio 12 d. Tarybos sprendimas dėl EPF valdymo pereinamojo laikotarpio priemonių nuo 2014 m. sausio 1 d. iki įsigalios vidaus susitarimas dėl 11-ojo Europos plėtros fondo

text:
14.12.2013

               LT

               Europos Sąjungos oficialusis leidinys

               L 335/48

         TARYBOS SPRENDIMAS
   2013 m. gruodžio 12 d.
   dėl EPF valdymo pereinamojo laikotarpio priemonių nuo 2014 m. sausio 1 d. iki įsigalios vidaus susitarimas dėl 11-ojo Europos plėtros fondo
   (2013/759/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   atsižvelgdama į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą,
   atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (1),
   atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansinę programą, vadovaujantis AKR ir EB partnerystės susitarimu, ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (2) (toliau – vidaus susitarimas dėl 10-ojo EPF), ypač į jo 1 straipsnio 5 dalį,
   atsižvelgdama į Europos Komisijos pasiūlymą,
   kadangi:

               (1)

               vidaus susitarimo dėl 10-ojo EPF 1 straipsnio 5 dalyje nurodyta, kad 10-ojo EPF lėšos neskiriamos po 2013 m. gruodžio 31 d., nebent Taryba, remdamasi Komisijos sprendimu, vieningai nusprendžia kitaip;

               (2)

               AKR ir ES partnerystės susitarimo Ib priedo (2008–2013 m. daugiametė finansavimo programa) 5 punkte nustatyta, kad 10-ojo EPF lėšos (išskyrus Investicinei priemonei skirtas sumas, be susijusių palūkanų subsidijų) neskiriamos po 2013 m. gruodžio 31 d., nebent Taryba, remdamasi Komisijos sprendimu, vieningai nusprendžia kitaip;

               (3)

               Užjūrio asociacijos sprendimo IIAa priedo 1 straipsnio 2 dalyje nustatyta, kad 10-ojo EPF lėšos neskiriamos po 2013 m. gruodžio 31 d., nebent Taryba, remdamasi Komisijos sprendimu, vieningai nusprendžia kitaip;

               (4)

               vidaus susitarimo dėl 10-ojo EPF 13 straipsnio 3 dalyje nustatyta, kad jo galiojimo trukmė yra tokia pati kaip AKR ir ES partnerystės susitarimo daugiametės finansinės programos ir kad jis galioja tol, kol užbaigiamos visos pagal AKR ir EB partnerystės susitarimą, Užjūrio asociacijos sprendimą ir tą daugiametę finansinę programą finansuojamos operacijos;

               (5)

               Europos išorės veiksmų tarnybos struktūra ir veikimas aprašyti Tarybos sprendime 2010/427/ES (3);

               (6)

               vidaus susitarimo dėl 11-ojo EPF įsigaliojimas gali būti nukeltas po 2014 m. sausio 1 d. Todėl tikslinga numatyti pereinamojo laikotarpio priemonę, kad nuo 2014 m. sausio mėn. iki įsigalios vidaus susitarimas dėl 11-ojo EPF, 10-ojo EPF ir ankstesnių EPF lėšų likučius ir nepanaudotas lėšas būtų galima panaudoti bendradarbiavimui su AKR valstybėmis bei užjūrio šalimis ir teritorijomis (UŠT), taip pat paramos išlaidoms finansuoti,

         PRIĖMĖ ŠĮ SPRENDIMĄ:
   1 straipsnis
   Iki įsigalios vidaus susitarimas dėl 11-ojo EPF, pereinamojo laikotarpio priemonės, priimtos kaip veiksmų programos, atskiros priemonės, AKR šalims partnerėms skirtos specialios priemonės, UŠT remti skirti finansavimo sprendimai ir specialios veiksmų programos paramos išlaidoms padengti, finansuojamos pagal pereinamojo laikotarpio priemonę, panaudojant ankstesnių EPF lėšų likučius ir lėšas, kurios nepanaudotos kitiems projektams ar programoms pagal tuos EPF. Ta pereinamojo laikotarpio priemonė taip pat gali būti taikoma palūkanų subsidijoms ir su projektais susijusiai techninei pagalbai, teikiamai Europos investicijų bankui, kaip nurodyta AKR ir ES partnerystės susitarimo II priedo 1, 2 ir 4 straipsniuose ir Užjūrio asociacijos sprendime, finansuoti. Tų pereinamojo laikotarpio finansavimo priemonių tikslas – lengvinti programavimo dokumentų įgyvendinimą ir tenkinti skubios pagalbos poreikius.
   Pagal tą pereinamojo laikotarpio priemonę skirtos lėšos apskaitomos pagal 11-ąjį EPF. Įsigaliojus vidaus susitarimui dėl 11-ojo EPF, atitinkamai sumažinamos valstybių narių įmokų, nurodytų vidaus susitarimų dėl 8-ojo, 9-ojo ir 10-ojo EPF 1 straipsnio 2 dalies a punkte, dalys.
   2 straipsnis
   Pereinamojo laikotarpio priemonės įgyvendinimui taikomas Tarybos reglamentas (EB) Nr. 617/2007 (4) ir Tarybos reglamentas (EB) Nr. 215/2008 (5).
   3 straipsnis
   Šis sprendimas taikomas laikantis Sprendimo 2010/427/ES.
   4 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. sausio 1 d. iki vidaus susitarimo dėl 11-ojo EPF įsigaliojimo.

      Priimta Briuselyje 2013 m. gruodžio 12 d.

            Tarybos vardu

            Pirmininkė

         C. ASHTON

      (1)  OL L 314, 2001 11 30, p. 1.

      (2)  OL L 247, 2006 9 9, p. 32.

      (3)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (4)  2007 m. gegužės 14 d. Tarybos reglamentas (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės susitarimą (OL L 152, 2007 6 13, p. 1).

      (5)  2008 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento (OL L 78, 2008 3 19, p. 1).


title: 2014 m. balandžio 14 d. Tarybos sprendimas (ES) 2015/105 dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo dėl Europos Sąjungos ir Azerbaidžano Respublikos bendrojo susitarimo, kuriuo nustatomi Azerbaidžano Respublikos dalyvavimo Sąjungos programose bendrieji principai, pasirašymo Sąjungos vardu

text:
24.1.2015

               LT

               Europos Sąjungos oficialusis leidinys

               L 19/2

         TARYBOS SPRENDIMAS (ES) 2015/105
   2014 m. balandžio 14 d.
   dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo dėl Europos Sąjungos ir Azerbaidžano Respublikos bendrojo susitarimo, kuriuo nustatomi Azerbaidžano Respublikos dalyvavimo Sąjungos programose bendrieji principai, pasirašymo Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 212 straipsnį, kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją derėtis dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo (1) dėl Europos Sąjungos ir Azerbaidžano Respublikos bendrojo susitarimo, kuriuo nustatomi Azerbaidžano Respublikos dalyvavimo Sąjungos programose bendrieji principai (toliau – Protokolas);

               (2)

               derybos yra užbaigtos;

               (3)

               Protokolo tikslas – nustatyti finansines ir technines taisykles, kuriomis Azerbaidžano Respublikai būtų sudarytos sąlygos dalyvauti tam tikrose Sąjungos programose. Protokolu nustatytą horizontalią sistemą sudaro ekonominio, finansinio ir techninio bendradarbiavimo priemonė, kuria suteikiama galimybė gauti paramą, visų pirma finansinę paramą, kurią pagal tas programas turi teikti Sąjunga. Ta sistema taikoma tik toms programoms, kuriose atitinkamais steigiamaisiais teisės aktais numatoma Azerbaidžano Respublikos dalyvavimo galimybė. Todėl Protokolo sudarymas nėra naudojimasis įgaliojimais pagal įvairią sektorių politiką, vykdomą pagal programas; šiais įgaliojimais naudojamasi nustatant tas programas;

               (4)

               Protokolas turėtų būti pasirašytas Sąjungos vardu ir turėtų būti laikinai taikomas, kol bus užbaigtos jo sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolą dėl Europos Sąjungos ir Azerbaidžano Respublikos bendrojo susitarimo, kuriuo nustatomi Azerbaidžano Respublikos dalyvavimo Sąjungos programose bendrieji principai (toliau – Protokolas), atsižvelgiant į tai, kad minėtas Protokolas turi būti sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.
   3 straipsnis
   Protokolas laikinai taikomas nuo jo pasirašymo dienos (2), kol bus užbaigtos jam sudaryti būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkė

         C. ASHTON

      (1)  OL L 246, 1999 9 17, p. 3.

      (2)  Protokolo pasirašymo datą Tarybos Generalinis sekretoriatas paskelbs Europos Sąjungos oficialiajame leidinyje.


title: 2016 m. rugsėjo 20 d. Tarybos sprendimas (ES) 2016/1742 dėl Europos Sąjungos ir Tongos Karalystės susitarimo dėl bevizio režimo trumpalaikio buvimo atveju sudarymo Europos Sąjungos vardu

text:
30.9.2016

               LT

               Europos Sąjungos oficialusis leidinys

               L 264/23

         TARYBOS SPRENDIMAS (ES) 2016/1742
   2016 m. rugsėjo 20 d.
   dėl Europos Sąjungos ir Tongos Karalystės susitarimo dėl bevizio režimo trumpalaikio buvimo atveju sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Europos Sąjungos vardu derėjosi dėl susitarimo su Tongos Karalyste dėl bevizio režimo trumpalaikio buvimo atveju (toliau – Susitarimas);

               (2)

               pagal Tarybos sprendimą (ES) 2015/2226 (2) Susitarimas buvo pasirašytas ir yra laikinai taikomas nuo 2015 m. lapkričio 21 d.;

               (3)

               Susitarimu įsteigiamas Jungtinis ekspertų komitetas Susitarimo valdymui. Sąjungai tame Jungtiniame komitete atstovauja Komisija, kuriai turėtų padėti valstybių narių atstovai;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Tongos Karalystės susitarimas dėl bevizio režimo trumpalaikio buvimo atveju.
   2 straipsnis
   Tarybos pirmininkas Sąjungos vardu pateikia Susitarimo 8 straipsnio 1 dalyje numatytą pranešimą (5).
   3 straipsnis
   Komisija, padedama valstybių narių atstovų, atstovauja Sąjungai pagal Susitarimo 6 straipsnį įsteigtame Jungtiniame ekspertų komitete.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 20 d.

            Tarybos vardu

            Pirmininkas

         I. KORČOK

      (1)  2016 m. birželio 8 d. pritarimas (dar nepaskelbtas Oficialiajame leidinyje).

      (2)  2015 m. spalio 26 d. Tarybos sprendimas (ES) 2015/2226 dėl Europos Sąjungos ir Tongos Karalystės susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo (OL L 317, 2015 12 3, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2005/49/EB, Euratomas: 2005 m. sausio 18 d. Tarybos sprendimas, dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto veiklos taisyklių

text:
25.1.2005

               LT

               Europos Sąjungos oficialusis leidinys

               L 21/13

      TARYBOS SPRENDIMAS

   2005 m. sausio 18 d.
   dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto veiklos taisyklių
   (2005/49/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Europos atominės energijos bendrijos steigimo sutartį,
   atsižvelgdama į Protokolą dėl Teisingumo Teismo statuto, iš dalies pakeistą 2004 m. lapkričio 2 d. Tarybos sprendimu 2004/752/EB, Euratomas, įsteigiančiu Europos Sąjungos tarnautojų teismą (1), ypač į jo I priedo 3 straipsnio 3 dalį,
   atsižvelgdama į 2004 m. gruodžio 2 d. Teisingumo Teismo pirmininko rekomendaciją,
   kadangi:

               (1)

               Pagal Protokolo dėl Teisingumo Teismo statuto I priedo 3 straipsnio 3 dalį numatoma įkurti komitetą, kurį sudaro septyni asmenys, parenkami iš buvusių Teisingumo Teismo bei Pirmosios instancijos teismo narių ir pripažintos kompetencijos teisininkų.

               (2)

               Pagal pirmiau minėtą 3 dalį Taryba, remdamasi Teisingumo Teismo pirmininko rekomendacija, kvalifikuota balsų dauguma nustato to komiteto veiklos taisykles. Reikėtų įgyvendinti šią nuostatą,

         NUSPRENDĖ:
   1 straipsnis
   Protokolo dėl Teisingumo Teismo statuto I priedo 3 straipsnio 3 dalyje numatyto komiteto veiklos taisyklės išdėstomos šio sprendimo priede.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2005 m. sausio 18 d.

            Tarybos vardu

            Pirmininkas

         J.-C. JUNCKER

      (1)  OL L 333, 2004 11 9, p. 7.

      PRIEDAS
      Protokolo dėl teisingumo teismo statuto I priedo 3 straipsnio 3 dalyje numatyto komiteto veiklos taisyklės

                  1.

                  Komitetą sudaro septyni asmenys, parenkami iš buvusių Teisingumo Teismo bei Pirmosios instancijos teismo narių ir pripažintos kompetencijos teisininkų.

                  2.

                  Šie asmenys yra skiriami ketverių metų laikotarpiui. Jam pasibaigus, jie gali būti paskirti naujai kadencijai.

                  3.

                  Komitetui pirmininkauja vienas iš jo narių, kurį šiam tikslui paskiria Taryba.

                  4.

                  Tarybos generalinis sekretoriatas vykdo komiteto sekretoriato funkcijas. Jis teikia reikiamą administracinę pagalbą, susijusią su komiteto veikla, įskaitant dokumentų vertimą raštu.

                  5.

                  Komiteto posėdis yra teisėtas, jeigu dalyvauja bent penki jo nariai.
                  Komitetas priima sprendimus paprasta balsų dauguma. Balsams pasiskirsčius po lygiai, lemia pirmininko balsas.

                  6.

                  Jei komiteto nariai, atlikdami savo pareigas, turi išvykti iš jų gyvenamosios vietos, jie turi teisę gauti išlaidų kompensaciją bei išmokas 1967 m. liepos 25 d. Tarybos reglamento Nr. 422/67/EEB, Nr. 5/67/Euratomas, nustatančio Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas (1), 6 straipsnyje numatytomis sąlygomis.
                  Su tuo susijusias išlaidas padengia Taryba.

         (1)  OL 187, 1967 8 8, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1292/2004 (OL L 243, 2004 7 15, p. 23).


title: 2013 m. lapkričio 15 d. Tarybos sprendimas 2013/659/BUSP, kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui

text:
16.11.2013

               LT

               Europos Sąjungos oficialusis leidinys

               L 306/15

         TARYBOS SPRENDIMAS 2013/659/BUSP
   2013 m. lapkričio 15 d.
   kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. balandžio 26 d. Taryba priėmė Sprendimą 2010/231/BUSP (1) dėl ribojamųjų priemonių Somaliui, kuriuo panaikinama Bendroji pozicija 2009/138/BUSP;

               (2)

               2013 m. liepos 24 d. Jungtinių Tautų Saugumo Taryba priėmė Rezoliuciją 2111 (2013), kuria iš dalies keičiamos nuostatos dėl ginklų embargo, nustatyto Rezoliucijos 733 (1992) 5 punktu, ir papildomai patikslino Rezoliucijos 1425 (2002) 1–2 punktais, Rezoliucijos 1846 (2008) 12 punktu, Rezoliucijos 1851 (2008) 11 punktu ir Rezoliucijos 2093 (2013) 33–38 punktais;

               (3)

               Sprendimas 2010/231/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/231/BUSP iš dalies keičiamas taip:

               1.

               1 straipsnio 3 dalis pakeičiama taip:
               „3.   1 ir 2 dalys netaikomos:

                           a)

                           tiekiant, parduodant arba perduodant visų rūšių ginklus ir su jais susijusią įrangą ir tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Jungtinių Tautų personalui, įskaitant Jungtinių Tautų pagalbos misiją Somalyje (UNSOM), remti arba jų reikmėms naudoti;

                           b)

                           tiekiant, parduodant arba perduodant visų rūšių ginklus ir su jais susijusią įrangą bei tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Afrikos Sąjungos misijai Somalyje (AMISOM) remti arba jos reikmėms naudoti;

                           c)

                           tiekiant, parduodant arba perduodant visų rūšių ginklus ir su jais susijusią įrangą ir tiesiogiai ar netiesiogiai teikiant technines konsultacijas, finansinę paramą bei kitokią pagalbą, skirtas tik pagal 2012 m. sausio 5 d. Afrikos Sąjungos strateginę koncepciją (arba vėlesnes AS strategines koncepcijas) veiklą vykdantiems AMISOM strateginiams partneriams remti arba jų reikmėms naudoti, bendradarbiaujant ir derinant veiksmus su AMISOM;

                           d)

                           tiekiant, parduodant arba perduodant visų rūšių ginklus ir su jais susijusią įrangą bei tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Europos Sąjungos mokymo misijai Somalyje (EUTM) remti arba jos reikmėms naudoti;

                           e)

                           tiekiant, parduodant arba perduodant visų rūšių ginklus ir su jais susijusią įrangą, taip pat tiesiogiai ar netiesiogiai teikiant technines konsultacijas, finansinę paramą bei kitokią pagalbą, skirtus tik valstybių narių arba tarptautinių, regioninių ir subregioninių organizacijų, kurios imasi priemonių, kad sustabdytų piratavimo veiksmus ir ginkluotus plėšimus jūroje prie Somalio krantų, reikmėms, Somalio federalinės Vyriausybės prašymu, apie kurį ji pranešė Generaliniam sekretoriui, su sąlyga, kad priemonės, kurių imamasi, būtų suderinamos su taikytina tarptautine humanitarine ir žmogaus teisių teise;

                           f)

                           tiekiant, parduodant arba perduodant visų rūšių ginklus ir su jais susijusią įrangą bei tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, skirtus tik Somalio federalinės Vyriausybės saugumo pajėgoms kurti ir Somalio gyventojų saugumui užtikrinti, išskyrus, kiek tai susiję su II priede nurodytų objektų tiekimu, jeigu pranešimas Sankcijų komitetui buvo pateiktas ne mažiau kaip prieš penkias dienas remiantis JT ST rezoliucijos 2111 (2013) 14 ir 15 punktais, įskaitant, kai tinkama, kaip nustatyta šio straipsnio 4 dalyje;

                           g)

                           tiekiant, parduodant arba perduodant II priede nurodytus visų rūšių ginklus ir su jais susijusią įrangą Somalio federalinei Vyriausybei, kiekvienu konkrečiu atveju iš anksto patvirtinus Sankcijų komitetui;

                           h)

                           tiekiant, parduodant arba perduodant apsauginius drabužius, įskaitant neperšaunamas liemenes ir karinius šalmus, kuriuos laikinai į Somalį tik asmeniniam naudojimui įveža Jungtinių Tautų personalas, žiniasklaidos atstovai, humanitarinę bei vystomąją pagalbą teikiantys darbuotojai bei su jais susijęs personalas;

                           i)

                           tiekiant, parduodant arba perduodant žudyti neskirtą karinę įrangą, skirtą tik humanitariniams tikslams ar apsaugai, apie kurią tik informavimo tikslais Sankcijų komitetui prieš penkias dienas pranešė tiekiančioji valstybė, tarptautinė, regioninė ar subregioninė organizacija;

                           j)

                           tiekiant, parduodant arba perduodant visų rūšių ginklus ir su jais susijusią įrangą bei valstybėms narėms arba tarptautinėms, regioninėms ir subregioninėms organizacijoms tiesiogiai ar netiesiogiai teikiant su karine veikla susijusias technines konsultacijas, finansinę paramą bei kitokią pagalbą ir mokymą, kurių vienintelis tikslas – padėti kurti Somalio saugumo sektoriaus institucijas, Komitetui per penkias darbo dienas nuo tiekiančiosios valstybės narės, tarptautinės, regioninės ar subregioninės organizacijos pranešimo apie tokią paramą gavimo nepriėmus neigiamo sprendimo.“

               2.

               II priedo antraštė pakeičiama taip:
               „1 straipsnio 3 dalies f–g punktuose nurodytų objektų sąrašas“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS

      (1)  OL L 105, 2010 4 27, p. 17.


title: 2010/795/ES: 2010 m. gruodžio 14 d. Tarybos sprendimas, kuriuo iš dalies keičiamos Tarybos darbo tvarkos taisyklės

text:
22.12.2010

               LT

               Europos Sąjungos oficialusis leidinys

               L 338/47

         TARYBOS SPRENDIMAS
   2010 m. gruodžio 14 d.
   kuriuo iš dalies keičiamos Tarybos darbo tvarkos taisyklės
   (2010/795/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo, ypač į jos 240 straipsnio 3 dalį,
   atsižvelgdama į Tarybos darbo tvarkos taisyklių III priedo 2 straipsnio 2 dalį (1),
   kadangi:

               (1)

               Prie sutarčių pridėto Protokolo (Nr. 36) dėl pereinamojo laikotarpio nuostatų 3 straipsnio 3 dalies ketvirtoje pastraipoje numatyta, kad iki 2014 m. spalio 31 d., kai Tarybai reikia priimti aktą kvalifikuota balsų dauguma, ir, jei to reikalauja Tarybos narys, turi būti patvirtinama, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus, apskaičiuoto remiantis Tarybos darbo tvarkos taisyklių (toliau – Darbo tvarkos taisyklės) III priedo 1 straipsnyje nurodytais gyventojų skaičiais.

               (2)

               Darbo tvarkos taisyklių III priedo 2 straipsnio 2 dalyje numatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, patikslina minėto priedo 1 straipsnyje nurodytus skaičius.

               (3)

               Todėl reikėtų patikslinti Darbo tvarkos taisykles 2011 m.,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Taikant ES sutarties 16 straipsnio 5 dalį ir Protokolo (Nr. 36) dėl pereinamojo laikotarpio nuostatų 3 straipsnio 3 ir 4 dalis, kiekvienos valstybės narės bendras gyventojų skaičius laikotarpiu nuo 2011 m. sausio 1 d. iki 2011 m. gruodžio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  81 802,3

                  Prancūzija

                  64 714,1

                  Jungtinė Karalystė

                  62 008,0

                  Italija

                  60 340,3

                  Ispanija

                  45 989,0

                  Lenkija

                  38 167,3

                  Rumunija

                  21 462,2

                  Nyderlandai

                  16 575,0

                  Graikija

                  11 305,1

                  Belgija

                  10 827,0

                  Portugalija

                  10 637,7

                  Čekija

                  10 506,8

                  Vengrija

                  10 014,3

                  Švedija

                  9 340,7

                  Austrija

                  8 375,3

                  Bulgarija

                  7 563,7

                  Danija

                  5 534,7

                  Slovakija

                  5 424,9

                  Suomija

                  5 351,4

                  Airija

                  4 467,9

                  Lietuva

                  3 329,0

                  Latvija

                  2 248,4

                  Slovėnija

                  2 047,0

                  Estija

                  1 340,1

                  Kipras

                  803,1

                  Liuksemburgas

                  502,1

                  Malta

                  413,0

                  Iš viso

                  501 090,4

                  Mažiausias skaičius (62 %)

                  310 676,1“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. sausio 1 d.

      Priimta Briuselyje 2010 m. gruodžio 14 d.

            Tarybos vardu

            Pirmininkas

         S. VANACKERE

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2015 m. gegužės 11 d. Tarybos sprendimas (ES) 2015/798, kuriuo Europos Komisija įgaliojama Europos Sąjungos vardu derėtis dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų pakeitimų

text:
22.5.2015

               LT

               Europos Sąjungos oficialusis leidinys

               L 127/19

         TARYBOS SPRENDIMAS (ES) 2015/798
   2015 m. gegužės 11 d.
   kuriuo Europos Komisija įgaliojama Europos Sąjungos vardu derėtis dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų pakeitimų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 218 straipsnio 3 bei 4 dalis,
   atsižvelgdama į Europos Komisijos rekomendaciją,
   kadangi Komisija turėtų būti įgaliota Sąjungos vardu derėtis dėl Vienos konvencijos dėl ozono sluoksnio apsaugos (1) ir Monrealio protokolo dėl ozono sluoksnį ardančių medžiagų (2) pakeitimų,
   PRIĖMĖ ŠĮ SPRENDIMĄ:
   1 straipsnis
   Komisija įgaliojama Sąjungos vardu ir jos kompetencijai priklausančiais klausimais, kurių atžvilgiu Sąjunga yra priėmusi taisykles, derėtis dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų pakeitimų 2015 m. ir 2016 m. vyksiančiose tos konvencijos šalių konferencijose ir to protokolo šalių susitikimuose.
   2 straipsnis
   1.   Komisija veda derybas konsultuodamasi su Tarybos paskirtu specialiu komitetu ir laikydamasi šio sprendimo priedėlyje pateiktų Tarybos derybinių nurodymų.
   2.   Taryba gali bet kuriuo metu peržiūrėti tuos derybinius nurodymus. Tuo tikslu Komisija po kiekvieno derybų posėdžio Tarybai teikia ataskaitas apie derybų rezultatus ir, atitinkamais atvejais, apie visas problemas, kurių gali kilti derybų metu.
   3 straipsnis
   Kai 1 straipsnyje nurodytų pakeitimų dalykas priklauso Sąjungos ir valstybių narių pasidalijamosios kompetencijos sričiai, Komisija ir valstybės narės derybų proceso metu turėtų glaudžiai bendradarbiauti siekdamos užtikrinti vieningą atstovavimą Sąjungai ir jos valstybėms narėms tarptautiniu lygmeniu.
   4 straipsnis
   Šis sprendimas skirtas Komisijai.

      Priimta Briuselyje 2015 m. gegužės 11 d.

            Tarybos vardu

            Pirmininkas

         J. DŪKLAVS

      (1)  OL L 297, 1988 10 31, p. 10.

      (2)  OL L 297, 1988 10 31, p. 21.


title: 2013/612/ES: 2013 m. balandžio 17 d. Europos Parlamento sprendimas dėl Europos GNSS agentūros 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/312

      EUROPOS PARLAMENTO SPRENDIMAS

   2013 m. balandžio 17 d.
   dėl Eurojusto 2011 finansinių metų sąskaitų uždarymo
   (2013/605/ES)
   EUROPOS PARLAMENTAS,

               —

               atsižvelgdamas į Eurojusto 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2011 finansinių metų galutinių metinių ataskaitų kartu su Eurojusto atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0072/2013),

               1.

               pritaria Eurojusto 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 180.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 63, 2002 3 6, p. 1.

      (5)  OL L 357, 2002 12 31, p. 72.


title: 2016 m. liepos 13 d. Europos Parlamento, Tarybos ir Komisijos sprendimas (ES, Euratomas) 2016/1201 dėl Europos kovos su sukčiavimu tarnybos (OLAF) Priežiūros komiteto narių skyrimo

text:
23.7.2016

               LT

               Europos Sąjungos oficialusis leidinys

               L 198/40

         EUROPOS PARLAMENTO, TARYBOS IR KOMISIJOS SPRENDIMAS (ES, Euratomas) 2016/1201
   2016 m. liepos 13 d.
   dėl Europos kovos su sukčiavimu tarnybos (OLAF) Priežiūros komiteto narių skyrimo
   EUROPOS PARLAMENTAS, TARYBA IR EUROPOS KOMISIJA,
   atsižvelgdami į Sutartį dėl Europos Sąjungos veikimo,
   atsižvelgdami į Europos atominės energijos bendrijos steigimo sutartį,
   atsižvelgdami į 2013 m. rugsėjo 11 d. Europos Parlamento ir Tarybos reglamentą (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (1), ypač į jo 15 straipsnio 2 dalį,
   kadangi:

               (1)

               Reglamento (ES, Euratomas) Nr. 883/2013 15 straipsnio 2 dalyje nustatyta, kad Europos kovos su sukčiavimu tarnybos (OLAF) Priežiūros komitetą sudaro penki nepriklausomi nariai, turintys patirties aukšto rango teisėjų ar tyrėjų pareigų arba panašių pareigų, susijusių su Tarnybos veiklos sritimis, vykdymo srityse. Jie skiriami bendru Europos Parlamento, Tarybos ir Komisijos sutarimu. Sprendime dėl Priežiūros komiteto narių skyrimo taip pat pateikiamas potencialių narių, galinčių pakeisti Priežiūros komiteto narius likusiam jų kadencijos laikui vienam ar keliems nariams atsistatydinus, mirus ar jų nuolatinio nedarbingumo atveju, rezervo sąrašas;

               (2)

               remiantis 15 straipsnio 3 dalimi, Priežiūros komiteto nariai skiriami penkerių metų neatnaujinamai kadencijai. Pakaitomis keičiami trys ir du nariai, kad būtų išsaugota Priežiūros komiteto kompetencija;

               (3)

               remiantis 21 straipsnio 2 dalimi, du burtų keliu išrinkti Priežiūros komiteto nariai, nukrypstant nuo 15 straipsnio 3 dalies pirmo sakinio, nebeis pareigų po to, kai baigsis pirmi 36 jų kadencijos mėnesiai. Taigi, du nariai, kurie buvo paskirti nuo 2012 m. sausio 23 d., nebeina savo pareigų nuo 2015 m. sausio 22 d. Pagal Reglamento (ES, Euratomas) Nr. 883/2013 15 straipsnio 4 dalį šie nariai pasibaigus jų kadencijai toliau eina pareigas, kol bus užbaigtas naujų Priežiūros komiteto narių skyrimo procesas. Todėl būtina paskirti naujus narius, kad jie pakeistų šiuos du narius;

               (4)

               pasibaigus atrankos procedūrai, Europos Parlamentas, Taryba ir Komisija yra įsitikinę, kad asmenys, kurie turi būti paskirti Priežiūros komiteto nariais ir potencialiais nariais, atitinka nepriklausomumo ir patirties aukšto rango teisėjų ar tyrėjų pareigų arba panašių pareigų, susijusių su Europos kovos su sukčiavimu tarnybos (OLAF) veiklos sritimis, vykdymo srityse, reikalavimus, išdėstytus Reglamento (ES, Euratomas) Nr. 883/2013 15 straipsnio 2 dalyje,

         NUSPRENDĖ:
   1 straipsnis
   1.   Nuo šio sprendimo įsigaliojimo datos Europos kovos su sukčiavimu tarnybos (OLAF) Priežiūros komiteto nariais skiriami šie asmenys:

               —

               Colette DRINAN,

               —

               Grażyna Maria STRONIKOWSKA.

         2.   Nuo 2017 m. sausio 23 d. Europos kovos su sukčiavimu tarnybos (OLAF) Priežiūros komiteto nariais skiriami šie asmenys:

               —

               Maria Helena Pereira Loureiro Correia FAZENDA,

               —

               Petras KLEMENTAS,

               —

               Janas MULDERIS.

         3.   Jei bet kuris iš pirmiau nurodytų asmenų atsistatydina iš Priežiūros komiteto narių pareigų, miršta ar tampa nuolat nedarbingas, jį nedelsiant likusiam kadencijos laikui pakeičia pirmas toliau pateiktame sąraše nurodytas asmuo, kuris dar nėra pakeitęs Priežiūros komiteto nario:

               —

               Rafaelis MUÑOZ LÓPEZ-CARMONA,

               —

               Anca JURMA,

               —

               Dobrinka MIHAYLOVA,

               —

               Gerhardas JAROSCHAS,

               —

               Kalliopi THEOLOGITOU,

               —

               Antonio BALSAMO,

               —

               Angelo Maria QUAGLINI.

         2 straipsnis
   Atlikdami savo pareigas, Priežiūros komiteto nariai nesiekia gauti ir nepriima jokios Vyriausybės arba institucijos, įstaigos, tarnybos ar agentūros nurodymų.
   Jie nenagrinėja jokių klausimų, kuriais jie turi tiesioginių ar netiesioginių asmeninių interesų, galinčių pakenkti jų nepriklausomumui, visų pirma šeimos ir finansinių interesų.
   Eidami pareigas Priežiūros komiteto nariai privalo laikytis prievolės saugoti profesinę paslaptį ir pasibaigus jų kadencijai turi toliau jos laikytis.
   3 straipsnis
   Priežiūros komiteto nariams atlyginamos išlaidos, kurių jie gali patirti atlikdami savo pareigas, ir mokamas užmokestis už kiekvieną tų pareigų atlikimo dieną. Minėtos sumos dydį ir kompensavimo tvarką nustato Komisija.
   4 straipsnis
   Komisija informuoja pirmiau minėtus asmenis apie šį sprendimą ir nedelsdama informuoja bet kurį asmenį, kuris pagal 1 straipsnio 3 dalį pakeičia Priežiūros komiteto narį.
   5 straipsnis
   Šis sprendimas įsigalioja 2016 m. liepos 13 d.

      Priimta Briuselyje 2016 m. liepos 13 d.

            Europos Parlamento vardu

            Pirmininkas

         Martin SCHULZ

            Tarybos vardu

            Pirmininkas

         Peter KAŽIMÍR

            Komisijos vardu

            Pirmininko pavaduotoja

         Kristalina GEORGIEVA

      (1)  OL L 248, 2013 9 18, p. 1.